Agenţia Naţională pentru Coeziune Teritorială

Secretariatul URBACT

TSA 10717

75334 PARIS CEDEX 07

Tel : 01.85.58.61.98

Paris, 31 Mai 2023

Stimate Partener lider,

Domnule Øystein Leonardsen,

Ați depus propunerea de proiect COPE în cadrul Apelului de propuneri URBACT IV [CCI 2021TC16FFIR001] pentru rețele de planificare a acțiunilor, deschis în perioada 09 ianuarie 2023 - 31 martie 2023. Dorim să vă mulțumim pentru interesul acordat programului URBACT și timpul petrecut în elaborarea propunerii dvs.

Au fost depuse un total de 52 de propuneri care implică 482 de parteneri diferiți din 30 de țări diferite. În urma verificării eligibilității efectuate de Secretariatul URBACT și bazându-se pe rezultatele evaluării efectuate de Panelul de Evaluare Externă (EAP), Comitetul de Monitorizare URBACT IV a aprobat 30 de Rețele de Planificare a Acțiunilor.

Detaliile evaluării efectuate de EAP, inclusiv comentarii detaliate pentru fiecare criteriu de evaluare cu privire la punctele tari și punctele slabe ale aplicației dvs. v-au fost trimise prin e-mail pe 31 mai. Vă recomandăm să analizaţi aceste comentarii și sperăm că acestea vă vor fi de folos în viitor.

După cum ați fost informat prin e-mail, vă comunicăm oficial că Comitetul de Monitorizare (decizia MC 31 mai 2023) a aprobat Rețeaua de planificare a acțiunilor COPE în cadrul Programului URBACT IV.

Termenii acestei scrisori au efect juridic de contract. Contractul formal de subvenție este în prezent în curs de finalizare de către Secretariatul URBACT și vă va fi trimis în cel mai scurt timp posibil.

Vă rugăm să rețineți că un partener al rețelei dumneavoastră a participat la mai mult de două rețele aprobate şi anume oraşul Pombal. Reamintim că Termenii de referință ai apelului precizează că „Un beneficiar (parteneri oraș și non-oraș) nu poate fi partener în mai mult de două rețele aprobate”. Prin urmare, orașul în cauză va trebui să aleagă în ce rețea preferă să rămână.

În cazul în care acest partener decide să părăsească rețeaua dvs., va trebui să căutați un alt partener dintr-o regiune mai puțin dezvoltată sau în tranziție pentru a rămâne eligibil. Veți fi sprijinit de Secretariat în această fază. Vă vom contacta în scurt timp pentru a discuta această problemă în detaliu.

Vă rugăm să nu ezitați să contactați Secretariatul URBACT pentru orice informații suplimentare de care aveți nevoie.

În numele Autorității de Management

Teofil Gherca

Director al Secretariatului URBACT

Traducere: Cristina Cudrec, Inspector superior, Direcţia Dezvoltare Durabilă 2030